Asiyesikia la mkuu huvunjika guu

ASIYESIKIA LA MKUU HUVUNJIKA GUU 

Methali hii inamaanisha kwamba mtu anapoambiwa hatari ya kitu fulani na mkubwa wake na kupuuza jambo hilo huja akapatwa na majanga ambayo baadaye hujuta. 

Methali hii inadhihirishwa na msichana mmoja alijulikana kama Mima. Msichana huyu aliishi na wazazi wake. Nao walimpenda sana kwa sababu alikuwa na tabia nzuri. Msichana huyo alijulikana sana kwa watu tofauti tofauti. Hivyo basi watu wengi walimsifu kwa sababu ya nidhamu aliyokuwa nayo. Rafiki zake nao walimsifu na walimpenda sana kwa kuwa alikuwa mtoto wa kipekee. Hivyo basi iliwafanya wazazi wake wamudekeze kama yai. Mima aliwapenda sana wavyele wake kwani angewasaidia katika shughuli ndogondogo naye pia angepewa chochote kile alichohitaji. 

Mima alipendwa sana na wanakijiji kwa sababu ya mavazi yake, kwani angevaa nguo zinazositiri mwili wake vizuri. Hivyo bavi alitolewa kuwa mfano kwa wasichana wengine kijijini. Si nyumbani tu bali hata masomoni aliongoza. 

Wahenga na wahenguzi hawakukosea waliposema kuwa mgema akisifiwa, tembo hulitia maji. Hukuna chochote chema kinchokosa ubaya. Mima alianza kubadili tabia yake. Mima alianza kuwajibu matusi watu waliompita umri kijijini. Wazazi wake walipomuonya dhidi ya kutowaheshimu wakubwa zake aliwaapuuza. Kwani, tayari alikuwa hasikii la mwadhini wala mteka maji msikitini. 

Wazazi wake walimuonya mara kwa mara kuacha tabia yake mbaya lakini, sikio la kufa halisikii dawa. Alianza kuvaa nguo fupi na akawa anajihisi sukari kwa kuwa alikuwa msichana mrembo kijijini. 
Katika kijiji hicho hakuna msichana mbaye angefikia urembo wake. Alianza kuchezea wavulana 
na kuwajibu vibaya. 

Siku moja alipangiwa njama ya kabakwa na wavulana ambao hawakujulikana. Katika mazoea yake ya kutembea usiku, alibakwa. Alizimia na alipoamka alikuwa ameachwa katika hali mbaya. Aliondoka kutoka kwenye kichochoro hicho kilichokuwa karibu na msitu mdogo na akalia machozi ya uchungu. Akaondoka na kwenda zake nyumbani. 

Alipofika nyumbani, alimweleza mama yake kisanga kilichompata na mamake akaamua kumpeleka hospitali ili apimwe. Baada ya wiki mbili ilibainika kuwa alikuwa mja mzito. Mama yake pamoja na baba yake walisikitika. Hapo ndipo nilipogundua kuwa kweli, asiyesikia la mkuu huvunjika guu.